ભૂપેન્દ્રસિંહજી, ઉત્ક્રાંતિના ક્રમ કે ઈતિહાસની રીતે તો ખબર નહીં પરંતુ અત્યારના સમય પ્રમાણે મનોવિજ્ઞાનીઓના તારણની રીતે મારા વાંચનના આધારે માહિતી અનુસાર પતિઓ દ્વારા પત્નીની મારઝૂડ પછાત અને અભણ પ્રજામાં વધુ જોવા મળે છે એવી માન્યતા આપણાં સમાજમાં અને લોકોનાં મનમાં ઘર કરી ગઇ છે પરંતુ તે એક ભ્રમ જ છે. મનોવૈજ્ઞાનિક સંશોધનોનું તારણ છે કે ઉચ્ચ સ્તરના અને ભણેલા લોકોમાં ભણેલા પતિઓ પણ આ પ્રકારનું વર્તન કરતાં હોય છે અને તેમાં તેમને એમનું ભણતર કે સમૃદ્ધિ આડે નથી આવતી. પછાત અભણ લોકોની મારઝૂડની જાણ લોકોને સહેલાઇથી થઇ જાય છે અને સમૃદ્ધ અને શિક્ષિત લોકોનો આવો અત્યાચાર બેડરૂમની દિવાલોમાં દબાઇ જાય છે. ધોલધપાટથી ચાલુ કરી ક્યારેક અમાનુષી અત્યાચારનાં માનોવિજ્ઞાનની દૃષ્ટિએ ઘણાં કારણો છે જેવાં કે નિષ્ફળતા અને અસલામતીની લાગણીઓ, લઘુતાગ્રંથિ છુપાવવા, અધુરપ છુપાવવા, પુરુષપ્રધાન સમાજની માન્યતા અને ક્યાંક ક્યાંક તો કુટુંબીજનો દ્વારા શિખામણ સ્ત્રીઓને તો દાબમાં જ રખાય. અને આમાં દારૂ અને વ્યસનો પણ ભાગ ભજવે છે, અને માનસિક રોગ કે વિકૃતિથી પીડાતા લોકોમાં સ્ત્રીઓ પર અત્યાચાર વધુ જોવા મળે છે.